text: RGG i CS SPERETORELLO | Centre de Serveis i Residència per la Gent Gran
  by Residència i Centre de Serveis de SPT	Deixa un comentari
  Gimcana amb el casal d'estiu
  Ahir al matí vam anar a fer la gimcana al patí de l'escola amb les proves que ens van preparar els nens i nenes del casal d'estiu.
  Quin matí més divertit amb la prova de les baldufes, les bitlles catalanes, l'encertar les pilotes a les capses, la cursa de vaixells, el joc de l'oca gegant, la mímica,… no sabem qui guanyar o qui va perdre però si que sabem que tots vam tenir el premi de compartir una molt bona estona i passar-ho d'allò més bé!!
  Celebrem la Festa Major!!!
  Ens agrada celebrar la Festa Major!!!
  La residència i centre de serveis som del barri de dalt! Som blaus! per això aquest any hem decorat l'espai amb aquest color.
  Aquest any hem vist el concert, hem fet el tradicional pica a pica al jardí engalanat per l'ocasió i com a bons santperencs i santperenques no hi han pogut faltar la pòlvora!!
  Hem gaudit de la sortida a Ripoll tots junts!!!
  Hem estat 54 persones de Centre de Residència i de tallers que acompanyats de les nostres famílies i del personal del servei hem gaudit de la sortida que fem cada any, enguany a Ripoll.
  Hem visitat la basílica, el claustre, i la necròpolis del Monestir. No ens hem deixat perdre cao de les col.leccions del Museu etnogràfic, que ens han transportat a records dels passat, hem vist eines relacionades amb oficis de pagès, de caçador, … i també objectes de religió, d'aficions…
  Al migdia hem anat a dinar al Restaurant La Solana i després de fer un bon dinar hem tornat cap a Sant Pere. Un dia molt agradable per a totes i tots !!!
  Final de gimnàs amb P3
  Avui dimarts finalitzem l'activitat de gimnàs que durant aquest curs hem fet al Centre amb les nenes i nens de P3 del CEIP Josep Maria Xandri.
  Una experiència molt enriquidora per part de totes i tots. Us esperem al curs vinent!!
  EXPLOREM LES LLENGÜES
  En motiu del Carnaval ens hem disfressat d'exploradors per poder anar a investigar sobre què són això de les llengües indígenes, que els nens i nenes de l'Escola Xandri en saben molt d'aquest tema. Hem anat classe per classe perquè ens ho expliquéssin. I la nostra sorpresa ha estat que ells anaven vestits d'avis, amb roba i monyos ….
  Seguim les tradicions nadalenques.
  Durant aquests dies hem seguit les tradicions Nadalenques, no ens hem deixat escapar res…. Amb les nostres famílies, els nens del poble i amics hem celebrat el tió, les campanades, hem cantat tots junts… Ens hem portat molt bé, i per això ara esperem que els reis ens portin molts regals.
  Gran animació a la Festa de Nadal amb les famílies
  Amb una participació de 70 persones entre familiars, personal, amics i nens del poble es va celebrar la Festa de Nadal al Centre. L'acte va començar amb el parlament del President de SUMAR, la Regidora de gent gran i l'Alcalde de Sant Pere. Es van cantar Nadales amb la Coral del Centre i els nens de 1r cicle de l'Aula de música. Es va fer un bon berenar esperant passar tots junts unes bones festes.